Hellvig, despre Cîrstoiu: Un candidat fără conținut politic ori acoperire populară trebuie măcar să fie un om bun și integru
Eduard Hellvig, fostul șef al SRI, a scris vineri, pe platforma X, că „un candidat fără suficient conținut politic ori fără niscaiva acoperire populară trebuie măcar să fie un om bun și integru”. Afirmația vine în contextul în care medicul Cătălin Cîrstoiu, candidat al Coaliției PSD-PNL la Primăria Capitalei, este acuzat de incompatibilitate.